Държавен вестник, бр. 96, 2016 г., стр. 99

БРОЙ  96	
Д Ъ Р Ж А В Е Н  В Е С Т Н И К 	
СТР.  99  
(6) В заседанията на комисията с право 
на съвещателен глас участват областни уп-
равители.“
§ 3. В чл. 4 ал. 2 се изменя така:
„(2) За осъществяване на своята дейност 
комисията провежда редовни и извънредни 
заседания по предварително обявен дневен 
ред. Редовните заседания се провеждат не 
по-малко от три пъти годишно. При необхо-
димост се провеждат извънредни заседания.“
§ 4. В чл. 5 се правят следните изменения: 
1. Алинеи 1 и 2 се изменят така:
„(1) Всяко редовно заседание се провежда 
съгласно дневен ред, одобрен от председателя. 
Съобщението за провеждане на заседанието 
и дневният ред се изпращат на членовете на 
комисията и областните управители по чл. 2, 
ал. 6 най-малко 5 работни дни преди датата 
на провеждане.
(2) При свикване на извънредно заседание 
съобщението за провеждане на заседанието 
и дневният ред се изпращат на членовете на 
комисията и областните управители по чл. 2, 
ал. 6 най-малко един работен ден преди датата 
на провеждане.“
2. Алинея 3 се отменя.
§ 5. В чл. 6 се правят следните изменения:
1. В ал. 2 думата „определен“ се заменя с 
„оправомощен“.
2. В ал. 4 думите „Ако е невъзможно“ се 
заменят с „При невъзможност“.
§ 6. В чл. 7 се правят следните изменения 
и допълнения:
1. Създава се нова ал. 3:
„(3) По изключение председателят може 
да предложи вземане на решение с писмени 
становища от членовете на комисията относно 
отделно искане за финансиране, докладвано 
на заседанието. Писмените становища се 
предоставят на секретаря в указания от пред-
седателя срок, като решението се включва в 
протокола от заседанието.“
2. Досегашната ал. 3 става ал. 4 и се из-
меня така:
„(4) Протоколът с решенията на комисията 
от всяко заседание се изготвя в срок до 14 
дни от провеждането на заседанието, като се 
подписва от председателя или от оправомо-
щения по чл. 6, ал. 2 член на комисията и от 
секретаря на комисията.“
3. Създава се ал. 5:
„(5) В 5-дневен срок от подписването секре-
тарят на комисията публикува протоколите 
от заседанията на комисията на електронната 
страница на ГДПБЗН – МВР.“
§ 7. Член 8 се изменя така:
„Чл. 8. (1) Решенията на комисията, с които 
се предоставят средства от резерва за непред-
видени и/или неотложни разходи в частта за 
предотвратяване, овладяване и преодоляване 
на последиците от бедствия, се одобряват с 
акт на Министерския съвет по предложение 
на председателя на комисията.
(2) Контролът по чл. 58 ЗЗБ се осъщест-
вява от областните управители въз основа 
на актовете на Министерския съвет по ал. 1.
(3) Ежегодно до края на месец май об-
ластните управители изпращат в комисията 
информация за осъществения през предход-
ната година контрол по ал. 2, като същата 
се включва и в доклада по чл. 64б, т. 6 ЗЗБ.“
§ 8. В чл. 9 се правят следните изменения:
1. В т. 2 думите „чл. 5, ал. 2“ се заменят 
„чл. 10, ал. 4“.
2. Точка 6 се изменя така:
„6. организира осигуряването на материали, 
техническо оборудване и обслужване;“.
3. В т. 9 думите „отделен деловоден регистър 
на документите за решаване от комисията“ се 
заменят с „деловоден регистър на комисията“.
4. В т. 10 след думите „изпълнява и други 
задачи“ се добавя „във връзка с дейността 
на комисията“.
§ 9. Член 10 се изменя така:
„Чл. 10. (1) Секретарят на комисията про-
верява съответствието на искането за фи-
нансиране с реда и условията, определени с 
правилника.
(2) Ако искането не е подадено по реда и 
не съответства на условията на правилника, 
секретарят на комисията уведомява заяви-
теля, че следва да отстрани недостатъците 
в 30-дневен срок от съобщението за това с 
указание, че при неотстраняването им в срок 
производството по разглеждане на искането 
ще бъде прекратено.
(3) Исканията с нередовност, която не е 
отстранена в срока и съгласно указанията по 
ал. 2, се внасят за разглеждане на заседание 
с предложение за прекратяване на производ-
ството.
(4) На редовните заседания се разглеждат:
1. искания, които са постъпили не по-късно 
от 30 дни преди датата на провеждане на за-
седанието, подадени са по реда на правилника 
и отговорят на условията, определени с него;
2. искания с отстранени нередности в сро-
ка по ал. 2, но не по-късно от 30 дни преди 
датата на провеждане на заседанието. 
(5) Исканията, по които не са взети ре-
шения поради изчерпване на финансовите 
средства, се прекратяват, като могат да бъдат 
разгледани отново през следващата година, 
но за не повече от 2 последователни години. 
За всяко ново разглеждане вносителят подава 
в срок до 31 март на текущата година искане 
за подновяване на разглеждането.
(6) Информация относно възможността 
за ново разглеждане на исканията по ал. 5 
се публикува на електронната страница на 
ГДПБЗН – МВР.“